Hrvatski sabor
20140130

Uvaženi kolega Kajin, sad ste djelomično i odgovorili na ono što ću vas i ja zapravo pitati, osvrnuti se na vaš dio rasprave, a to je rekli ste da ne može funkcionirati sustav u kojem se zbog pogrešaka ili lošega rada kojeg bi se davale ostavke. Sasvim sigurno ste u pravu u tome jer ne može funkcionirati taj sustav ako se pravila političke odgovornosti ne držimo od samog vrha. Mi znamo koji smo do sada imali Zakon o fiskalnoj odgovornosti i je li Vlada snosila odgovornost zato što ga je prekršila, je li ministar financija snosio odgovornost. Mi sad mijenjamo zakon, prilagođavamo ga prilikama i vjerojatno ćemo onda za 6 mjeseci opet promijeniti zakon. Po ovome ispada da su svi do sada radili dobro, a što se tiče političke odgovornosti u Hrvatskoj svi rade dobro.